**«Бурабай ауданының білім бөлімінің Щучинск қаласының**

**№10 жалпы түрдегі мектеп-интернаты» КММ-ң**

**көпшілік алдында талқылауға арналған 2017 жылғы**

**мемлекеттік қызмет көрсету саласындағы жұмысы туралы есебі**

Мемлекеттік қызмет көрсету реестріне сәйкес «Бурабай ауданының білім бөлімінің Щучинск қаласының №10 жалпы түрдегі мектеп-интернаты» КММ 6 мемлекеттік қызмет көрсетеді. 2017 жылдың қорытындысы бойынша көрсетілген мемлекеттік қызметтердің саны 102-ні құрады, оның ішінде қағаз түрінде – 78.

№10 жалпы түрдегі мектеп-интернаты 6 мемлекеттік қызмет көрсетеді:

1) Бастауыш, негізгі орта, жалпы орта білім берудің жалпы білім беретін бағдарламалары бойынша оқыту үшін ведомстволық бағыныстылығына қарамастан, білім беру ұйымдарына құжаттар қабылдау және оқуға қабылдау – 74;

2) Бастауыш, негізгі орта, жалпы орта білім беру ұйымдарына денсаулығына байланысты ұзақ уақыт бойы бара алмайтын балаларды үйде жеке тегін оқытуды ұйымдастыру үшін құжаттар қабылдау – 1;

3) Жалпы білім беретін мектептердегі білім алушылар мен тәрбиеленушілердің жекелеген санаттарын тегін және жеңілдікпен тамақтандыруды ұсыну – 24;

4) Аз қамтылған отбасылардың балаларына қала сыртындағы және мектеп жанындағы лагерьлерде демалуы үшін құжаттар қабылдау және жолдама беру – «Бөбекке» 2 жолдама – Шешко Н., Василец К.;

5) Негізгі орта, жалпы орта білім беру ұйымдарында экстернат нысанында оқытуға рұқсат беру – 0;

6) Негізгі орта, жалпы орта білім туралы құжаттардың көшірме нұсқаларын беру – 1.

 Халықты ақпараттандыру мақсатында білім бөлімінің сайтында «Мемлекеттік қызмет көрсету» бөлімінде білім беру саласындағы мемлекеттік қызмет көрсету стандарттары, мемлекеттік қызмет көрсету регламенттерін бекіту туралы қабылданған бұйрықтар және осы қызметтерді көрсету бойынша нұсқаулықтар орналастырылған. Сонымен бірге мемлекеттік қызмет көрсету мәселелері бойынша ақпараттың халыққа қолжетімді болуы үшін барлық білім беру ұйымдарында көрнекі ақпараттары (стандарттар, өтініштердің үлгілері және т.б.) бар стендтер орнатылған.

 Мемлекеттік органның ресми интернет-қорында «мемлекеттік қызмет көрсету» бөлімі жұмыс істейді, онда стандарттар, регламенттер, шағымдану тәртібі, байланыс ақпараты орналастырылған.

 Ай сайын «Мемлекеттік қызмет көрсету мониторингі және ақпараттық технологиялар бөліміне» 6 мемлекеттік қызметті көрсету бойынша ішкі мониторинг жұмысы туралы есеп беріледі. Мемлекеттік қызмет көрсету мерзімдерін бұзу жағдайлары жоқ.

 2017 жылдың басынан «Бурабай ауданының білім бөлімінің Щучинск қаласының №10 жалпы түрдегі мектеп-интернаты» КММ-де мемлекеттік қызмет көрсету стандарттары мен олардың көрсетілу тәртібі бойынша стенд безендірілген.

 Мектеп қызметкерлері А.А.Исмагулова, Г.С.Оспанова, И.Ф.Журавлева, Н.Ю.Афанасьева, А.У.Хасенова, К.М.Кызырова «Білім беру саласында сапалы мемлекеттік қызметтер көрсету» тақырыбы бойынша біліктіліктерін арттыру курсынан өтті.

2017 жылдың 1 қаңтарынан 31 желтоқсанына дейін мемлекеттік қызмет көрсету тұтынушыларынан мемлекеттік қызмет көрсету мәселелері бойынша жергілікті атқарушы органдарға шағымдар түскен жоқ.

**Мектеп-интернат директоры А.А.Исмагулова**